**সুলভা দেশপান্ডে** (মারাঠি: सुलभा देशपांडे; ১৯৩৭ - ৪ঠা জুন ২০১৬) একজন ভারতীয় অভিনেত্রী ও নাট্য পরিচালক ছিলেন। মুম্বইয়ের মারাঠি থিয়েটার এবং হিন্দি থিয়েটার ছাড়াও তিনি ৭৩টিরও বেশি মূলধারার বলিউড চলচ্চিত্রে অভিনয় করেছিলেন। তিনি *ভূমিকা* (১৯৭৭), *অরবিন্দ দেসাই কি আজিব দস্তান* (১৯৭৮) এবং *গমন* (১৯৭৮)-সহ অসংখ্য টেলিভিশন অনুষ্ঠান ও ধাবারাহিকের পাশাপাশি একটি চরিত্রভিত্তিক অভিনেত্রী হিসাবে আর্ট হাউজ চলচ্চিত্রে অভিনয় করেছেন। তিনি ১৯৬০-এর দশকের পরীক্ষামূলক নাট্য আন্দোলনের শীর্ষস্থানীয় ব্যক্তিত্ব ছিলেন, তিনি *রঙ্গায়নের* সাথে জড়িত ছিলেন যেখানে তাঁর সাথে বিজয় তেন্ডুলকর, বিজয়া মেহতা এবং সত্যদেব দুবের মতো ব্যক্তিত্বরা ছিলেন। ১৯৭১ সালে, তিনি তাঁর স্বামী অরবিন্দ দেশপান্ডের সাথে নাট্যদল *আবিষ্কার*-এর সহ-প্রতিষ্ঠা করেছিলেন এবং শিশুদের শাখা, *চন্দ্রশালাও* শুরু করেছিলেন, যা আজ পর্যন্ত পেশাদার শিশু থিয়েটার সঞ্চালন অব্যাহত রেখেছে। পরবর্তী বছরগুলোতে, তিনি *জী লে জারা*, *এক প্যাকেট উম্মীদ* এবং *অস্মিতা*র মতো টেলিভিশন ধারাবাহিক এবং *ইংলিশ ভিংলিশের* মতো চলচ্চিত্রে অভিনয় করেছেন।

প্রারম্ভিক জীবন
---------------

তিনি ১৯৩৭ সালে ভারতের মহারাষ্ট্রের মুম্বইয়ে জন্মগ্রহণ করেছিলেন এবং সেখানেই তাঁর শৈশব অতিবাহিত করেছেন। সেখানে তিনি মুম্বইয়ের ফোর্টের সিদ্ধার্থ কলেজে পড়াশোনা করেছিলেন এবং পরবর্তীতে শিক্ষা বিষয়ে একটি ডিগ্রি অর্জন করেছিলেন।

কর্মজীবন
--------

সুলভা দেশপান্ডে মুম্বইয়ের দাদারের ছাবিলদাস বয় হাই স্কুলে শিক্ষক হিসাবে কর্মজীবন শুরু করেছিলেন। এখানে কাজ করার সময় তিনি খ্যাতিমান নাট্যকার বিজয় তেন্ডুলকরকে তাঁর শিক্ষার্থীদের জন্য কয়েকটি নাটক লেখার জন্য বলেছিলেন, এটি মঞ্চ নাটকের সাথে তাঁর যোগসূত্র তৈরি করেছিল এবং সময়ের সাথে তিনি যখন রঙ্গায়ণ দলে (যেটি বিজয়া মেহতা, বিজয় তেন্ডুলকর, অরবিন্দ দেশপান্ডে এবং শ্রীরাম লাগু দ্বারা প্রতিষ্ঠিত হয়েছিল) যোগ দেওয়ার মাধ্যমে ১৯৬০-এর দশকের পরীক্ষামূলক নাট্য আন্দোলনের পথিকৃৎ হয়ে উঠেন। এরপরেই, তিনি তাঁর অভিনয় জীবন শুরু করেছিলেন। তাঁর অভিনয় জীবনের শুরুর দিকে *মধ্য ভিন্টি*, *সাসা অনি কাসভ* -এর মতো নাটকের জন্য রাজ্য-স্তরের প্রতিযোগিতায় জয়লাভ করছিলেন। রঙ্গায়ণ ছত্রভঙ্গ হওয়ার পরে, তিনি তাঁর স্বামী অরবিন্দ দেশপান্ডে এবং অরুণ কাকাড়ের সাথে মিলে ১৯৭১ সালে "আবিষ্কার" নামে একটি নাট্যদল গঠন করেছিলেন। বিজয় তেন্ডুলকরের বিখ্যাত নাটক *শান্তাতা! কোর্ট চালু আহে*-এ লীলা বেনার নামক মুখ্য চরিত্রে অভিনয় করেছিলেন। ১৯৬৭ সালে তিনি তাঁর অভিনয়ক্ষমতা প্রতিষ্ঠা করেছিলেন এবং পরে তিনি সত্যদেব দুবে পরিচালিত নাটকটির চলচ্চিত্র সংস্করণের চিত্রনাট্যে কাজ করেছেন। অতঃপর তিনি হিন্দি চলচ্চিত্রে ব্যাপকভাবে কাজ করার পাশাপাশি মারাঠি চলচ্চিত্রেও কাজ করেছেন এবং শ্যাম বেনেগালের মতো পরিচালকের সঙ্গে ১৯৭০ এবং ১৯৮০-এর দশকে কাজ করেছেন।

মুম্বইয়ের ছবিলদাস বয় উচ্চ বিদ্যালয়ের ছাবিলদাস হলে আবিষ্কার নাট্যদল অপেশাদার থিয়েটারে ছবিলদাস নাট্য আন্দোলনের জন্ম দেয়। এটি প্রাপ্তবয়স্কদের শিক্ষা কর্মশালা ছিল, যেখানে তরুণ বয়স্কদের প্রশিক্ষণ দেওয়া হত। শিগগিরই, তিনি আবিষ্কারের শিশু নাট্য শাখা, "চন্দ্রশালা" প্রতিষ্ঠা করেছিলেন এবং *বাবা হরভলে আহেত*, *রাজা রণিলা ঘাম হাভা* এবং *পণ্ডিত পণ্ডিত তুঝি আক্কেল শেন্দ্রিত* এবং উল্লেখযোগ্যভাবে সংগীত নাটক, *দুর্গা ঝালি গৌরী* (দুর্গা গৌরীতে পরিণত)-এর মতো নাটক পরিচালনা করেছিলেন। তাঁর এই দলে প্রায় ৭০ জনেরও বেশি সংযুক্ত ছিল। পরে তিনি ১৯৭৮ সালে *রাজা রানীলা ঘাম হাভা* নাটকটির হিন্দি চলচ্চিত্র সংস্করণ পরিচালনা করেছিলেন। প্রতিষ্ঠার প্রায় ১৮ বছর পরে, ছবিলদাস বিদ্যালয়ের সাথে আবিষ্কারের যোগসূত্র শেষ হয়ে যায় এবং মহিম পৌর বিদ্যালয়ে এই দলটি পুনরায় শুরু হয়, যেখানে এটি মঞ্চ নাটক প্রযোজনা চালিয়ে যাচ্ছে। প্রতি বছর নতুন দলের সমন্বয়ে দুর্গা ঝাল গৌরীর ওয়ার্কশপ এবং বার্ষিক অনুষ্ঠান প্রযোজনা করে থাকে। বলিউড অভিনেতা নানা পাটেকর এবং উর্মিলা মাতন্ডকর এই চন্দ্রশালার শিক্ষার্থী ছিলেন। মৃত্যুর আগে তিনি জি মারাঠির টেলিভিশন ধারাবাহিক *অস্মিতা*-তে নানী-শাশুড়ির চরিত্রে অভিনয় করছিলেন।

তথ্যসূত্র
---------

1. ↑  "Veteran actor, theatre person Sulabha Deshpande passes away"। *Indian Express*। ৪ জুন ২০১৬। সংগ্রহের তারিখ ৪ জুন ২০১৬।
2. ↑  "Theatre guru Satyadev Dubey passes away"। *The Hindu*। ২৫ ডিসেম্বর ২০১১। সংগ্রহের তারিখ ১০ ডিসেম্বর ২০১২।
3. ↑  "Interview : 'Reaction matters to me'"। *The Hindu*। ১৬ নভেম্বর ২০০৮। ১৬ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১২।
4. ↑  "Quality, not quantity of life, matters, feels Sulabha Deshpande"। *Indian Express*। ১৩ অক্টোবর ২০১২।
5. ↑  Rustom Bharucha (১৯৯০)। *Theatre and the World: Performance and the Politics of Culture*। Routledge। পৃষ্ঠা 113। আইএসবিএন 0415092167।
6. ↑  "Tanveer Sanman for Sulabha Deshpande"। *The Times of India*। ২ ডিসেম্বর ২০১০। ২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১২।
7. ↑  "Tanveer Sanman for veteran actress Sulabha Deshpande"। *DNA*। ৪ ডিসেম্বর ২০১০।
8. ↑  Don Rubin (১৯৯৮)। *The World Encyclopedia of Contemporary Theatre: Volume 5: Asia/Pacific*। Taylor & Francis। পৃষ্ঠা 203। আইএসবিএন 041505933X।
9. ↑  "Shantata! Awishkar Chalu Aahe"। Mumbai Theatre Guide। আগস্ট ২০০৮।
10. ↑  Agnihotri, Aarati (১২ অক্টোবর ২০১২)। "मैने अच्छी सास का रोल किया है इंग्लिश-विंग्लिश में"। *Dainik Bhaskar* (Hindi ভাষায়)। Chandigarh। সংগ্রহের তারিখ ১১ ডিসেম্বর ২০১২। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* Awishkar website
* ইন্টারনেট মুভি ডেটাবেজে সুলভা দেশপান্ডে (ইংরেজি)
* Sulabha Deshpande at Bollywood Hungama

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |